**Dagsorden bestyrelsesmøde**

Halsted den 6. marts 2014 kl. 19.00

Deltagere: Henrik Høgstrup, Egon Jensen Bjarne Voigt Hansen,

Susanne Møllenbach og Rene Thauner

Afbud: Christian Halling

1. **Opfølgning på seneste bestyrelsesmøde**

Punkterne gennemgås af ansvarlige jfr. referatet.

**Referat:**

Drøftet - bestyrelsens ”to do list” ajourført.

1. **Budget og likviditet – Christian Halling**

Kasseren fremlægger

1. aktuel budgetopfølgning
2. likviditet
3. status på medlemstal

**Referat:**

Afbud fra Christian Halling, der havde fremsendt udkast til regnskab for 2014 og budget for 2013, som fremlægges 8 dage før generalforsamling.

Ad a) aktuel budgetopfølgning

Udkast til resultat 2013 – overskud på kr. 505.000.

Bestyrelsen er tilfredse med at det er lykkedes at konsolidere Halsted Kloster Golfklub, så klubben også er solvent og bæredygtig på sigt. Det er vigtigt at der er midler til at anskaffelse af maskiner og driftsmidler når klubben har konsolideret sig med en egenkapital efter udgangen af budgetår 2014.

Udkast til budget 2014 – Der budgetteres med et overskud på kr. 271.000.

Ad b) Likviditet ved årsskiftet 2013 – kr. 879.000

Ad c) I kasserens fravær var der ingen information om medlemstallet.

1. **Markedsføring/sponsorater 2014**

Der er aftalt fordeling af kontakt til sponsorer imellem alle bestyrelsesmedlemmer og alle giver en status på mødet.

**Referat:**

Der er god dialog med sponsorerne og det blev aftalt at hængepartier fordeles mellem bestyrelsesmedlemmerne for at få alle sponsoraftaler på plads inden sæsonstart. Rene Thauner oplyste at OK har sagt ja til match den 17. maj 2014, hvor de vil deltage med en stand ved klubhuset hvor der hverves medlemmer til sponsorordningen/kortordningen, og dermed større sponsorindtægter.

Pro-Am gennemføres på samme præmis og med præmiekoncept som 2013, og weekend-Par Match søges gennemført med opbakning fra Business LF.

1. **Juniorudvalg – Henrik Høgstrup**

 Mulige formænd for juniorudvalget udpeges og kontakt aftales.

**Referat:**

Susanne Møllenbach pegede på kandidat til formandsposten for juniorudvalget, og giver bestyrelsen respons på om kandidaten accepterer.

1. **Generalforsamling - Henrik Høgstrup**

Forberedelse og ansvar for generalforsamling aftales, herunder forslag til bestyrelsessammensætning.

**Referat 9. januar 2014**

onsdag den 19. marts 2014 kl. 19.00 på Skolen.

Regnskab:

Kasseren aftaler med revisor at regnskab foreligger primo marts

Valg:

Formanden er på valg

Rene Thauner er på valg

Vakant bestyrelsesmedlem er ledigt.

Formanden kontakter kandidater

Praktiske:

Formanden aftaler med følgende:

Flemming Biel Knudsen sørger for stemmesedler

Povl Andersen fortæring

Ulrik Murel vedrørende lokaler

Rene Thauner afklarer om Ulla Kristensen vil klare referent

Sekretæren:

Sørger for annoncering senest en måned før

Der sendes mail ud medio januar med indkaldelse af eventuelle forslag.

**Referat 3. februar 2014**

Alle aftaler i forhold til generalforsamling er på plads. Regnskab, budget og formandens beretning gennemgås på mødet i marts. Der arbejdes fortsat videre med kandidater til bestyrelsen.

\*\*\*\*\*\*\*

Der følges op på beslutning i møderne i januar og februar og øvrige tiltag i forhold til genereralforsamlingen besluttes.

**Referat 6. marts 2014:**

Formanden fremsender beretning til bestyrelsen inden generalforsamlingen med henblik på at sikre at beretningen udtrykker bestyrelsens samlede opfattelse af årets gang i klubben.

Dagsorden, udkast til regnskab, budget og indkomne forslag fremlægges til gennemsyn i klubhus og på hjemmeside 8 dage før generalforsamlingen.

1. **Sommerferieaktiviteter i ungdomsskolen**

Lolland Ungdomsskole står for afviklingen af sommerferieaktiviteterne for børn og unge i kommunen.

Ungdomsskolen håber, at golfklubben er klar med en masse spændende aktiviteter. Der er ingen grænser for hvad der kan laves, et 2-timers arrangement en eftermiddag, er lige så velkomment som et ugetilbud. Der vil kunne opkræves deltagergebyr og ungdomsskolen betaler en mindre økonomisk godtgørelse for aktiviteten.

Bestyrelsen forholder sig til om der skal gennemføres sommerferieaktivitet for børn i alderen 6-16 år i Halsted Kloster Golfklub.

Lolland Kommune skal have svar tilbage senest 16. marts 2014

**Referat:**

Som udgangspunkt en aktivitet klubben bakker op. Det forudsætter at juniorudvalget er på plads med en juniorudvalgsformand og juniorudvalg til at understøtte aktiviteten. Susanne Møllenbach pegede på kandidat til formandsposten for juniorudvalget, og giver bestyrelsen respons på om kandidaten accepterer..

1. **Orientering og eventuelt**

www.Golfconnection.dk er interessant for klubben. Bjarne Voigt Hansen kontakter firmaet med henblik på at klubben registreres i databasen uden omkostninger

Halsted Kloster Golfklub deltager også i 2014 i arrangementet Golfens Dag som gennemføres søndag den 27. april 2014.

Klubbens hjemmeside har ikke været opdateret i 2013. Der er lange responstider fra nuværende leverandør, som medfører at siden ikke fremstår opdateret. Henrik Høgstrup kontakter alternativ leverandør for at få aftale om hurtig og vedligeholdelse af klubbens hjemmeside.

Afgørelse fra statsforvaltningen vedrørende den rejste sag om ejendomsskat som pålægges klubben. Af afgørelsen fremgår at Lolland Kommune er berettiget til at opkræve beløbet. Sagen overdrages til DGU som har ytret ønske om at hjælpe ved en eventuel retssag.

Der er inviteret til byfest i Nakskov, hvor klubben deltager med en stand, enten med putting stand alternativt med mere avanceret stand med golfsimulator o.l. Byfesten gennemføres den 3. maj 2014.

Der blev fremlagt nye golfregler for 2014, som udsendes i separat nyhedsbrev.

Referat

Bjarne Voigt Hansen